गुवाहाटी , 21 नभेम्बर : राज्यो सभानि सोद्रोमानि बिबानखौ नागारबाय बिश्वजित दैमारीआ । गाबोन हाबाफारि बादियै बि जे पि दोलोआव हाबगोन । बि जे पिआव हाबनायनि सिगांनो राज्यो सभानि सोद्रोमानि बिबानखौ नागारबाय बिश्वजित दैमारीआ । बावैसो सान सिगां बि पि एफ हान्जाखौ नागारदोंमोन बि पि एफनि बारग' मावफुं आफादगिरि बिथाङा । हान्जाखौ नागारखांनानै बिथाङा बुंदोंमोनदि , बे खेबाव बि टि सिनि बिसायख'थियाव गाज्रियै जेनगोन हाग्रामा महिलारी दैदेननाय बि पि एफ हान्जाया । लोगोसे बेखौबो बुंदोंमोनदि , जोबोर खम समनि गेजेरावनो बि पि एफनिफ्राय गोबां रोजा रोजा सुबुंफोरा ओंखारबोनानै बि जे पिआव हाबफैगोन । 
राज्यो सभानि सोद्रोमानि बिबानखौ नागारबाय बिश्वजित दैमारीआ